****

**Varsel om oppstart av planarbeid for detaljregulering av Sentralgården, Våler kommune.**

I henhold til plan- og bygningslovens § 12-8 varsles igangsetting av arbeid med detalj­regulerings­plan for Sentralgården, Våler kommune. Planarbeidet gjennomføres av Plan1 AS i regi av Våler kommune.

Plan­området er på ca 7,7 daa, og omfatter blant annet kommunens eiendom gnr. 44 bnr. 24 Sentralgården, samt areal langs fv 508 Vålergutua. Målsettingen med reguleringen er å bedre trafikksikkerheten omkring Sentralgården slik at både trafikkavvikling og parkeringsforhold kan strammes opp og skje på en tryggere måte. I den forbindelse må siktforhold i krysset mellom fv 508 Vålergutua X Stasjonsvegen vurderes, og eventuell oppheving av bevaringssonen for bygget nærmest dette krysset som en følge av dette.

Området vil bli foreslått regulert til offentlig tjenesteyting, med tilknyttede trafikkområder, i tråd med gjeldende kommunedelplan. Det vil foreslås regulert en forlengelse gang-/sykkelveg langs fv. 508 på strekningen Sentralgården til Vålbekkdalen, og vil dermed innebære en endring av gjeldende reguleringsplan for fv 508 Sentrum nord.

Eventuelle merknader til oppstartsvarselet kan innen **05.11.2018** sendes til: Plan1 AS, Balder allé 2, 2060 Gardermoen eller oel@p1.no. Kopi av merknadene sendes til Våler kommune, Vålgutua 251, 2436 Våler i Solør eller postmottak@vaaler-he.kommune.no.

Spørsmål vedrørende planarbeidet kan rettes til Plan1 AS v/ Øystein Ellingsen, tlf. 976 91 277, eller e-post oel@p1.no.